Manuel Hornos

Manuel Hornos esis generalo de Arjentinia, n. 1807 til 1871, qua kombatis dum l'Arjentinia civitanala milito e l'Paraguayana milito. Lu esis konata per sua servico che l'batalio di Tuyutí, ube lu esis granda kontributanto por l'Arjentinia vinkeso che l'batalio.

## Milita kariero
Manuel aliancis kun l'armeo di sua provinco lor l'guvernado di Lucio Norberto Mansilla e lu suportis Juan León Solas. Kande lu esis vinkita en 1830, lu fugis ad Uruguay per natado tra l'fluvio di Uruguay.

En 1836, dum l'civitanala milito en Uruguay, lu kombatis en l'batalii di Carpintería e Palmar.

En 1840 lu kampaniis kun l'generalo Juan Lavalle kontre l'gurberniisti dil provinco di Buenos Aires, Juan Manuel de Rocas e l'guberniisto dil provinco di Entre Ríos, Pascual Echagüe. Lu akompanis il ed importis pri l'vinkesi di Quebracho Herrado e Famaillá.

Ante la morto di Lavalle, lu aliancis kun l'grupo di Corrientes, qua krucumis l'provinco di Chaco, irante a Corrientes, e lu aliancis kun grupi di José María Paz. Lu havis importanta rolo en l'batalio di Caaguazú, kande Echagüe esis definitive vinkita, e lu partoprenis en la invado dil provinco di Entre Ríos. Lu retroiris a Corrientes kande Paz esis izolita en Paraná e duktis parto dil kavalrio di Corrientes en la batalio di Arroyo Grande.

Pos lu krucumis ad Uruguay kun Rivera, e vinkis l'generalo Eugenio Garzón en mikra batalio, pro ke lu esis promocita kom kolonelo. En 1846, lu esis komandoro dil urbo di Paysandú dum kurta tempo, ma lu esis ekpulsita da Servando Gómez. Dum longa tempo, Paysandú esus importanta bastiono dil partiso di Blanco. La guberniestro di Entre Ríos, Justo José de Urquiza, konfiskis omna posedaji, quin lu havis en la provinco. En 1848, lu fugis a Brazilia.

Lu aliancis kun l'armeo di Urquiza e kombatis en l'batalio di Caseros ye la 3ma di februaro, 1852. Lu restis en Buenos Aires e partoprenis en la revoluciono, eventante ye la 11ma di septembro 1852. En la novembro dil sama yaro, lu duktis kavalrio, qua atakis la provinco di Entre Ríos. Hornos kune kun Juan Madariaga sucesis disruptar la konstitucala konvenciono di Santa Fe. Hornos sucesis atingar la suburbo di Concepción del Uruguay, ube lu esis vinkita da studenti di ta urbo. Lu retroiris a Corrientes, ube la guberniestro Juan Gregorio Pujol, qua promisis helpo por la invado frue, koaktis il por renuncar. Lu iris a Brazilia e riembarkis por irar a Buenos Aires. Lu esis asignita kom komandara generalo dil provinco.

Armeo komandita da generalo Jerónimo Costa invadis Buenos Aires de Santa Fe. Hornos renkontris il e vinkis il ye la 8ma di novembro 1854, en la El Tala River. Pos lu kombatis kontre indijeni kom komandaro dil suda bordo ma pruvis lua nekompetenteso dum ca evento.

Lu kombatis en la batalio di Cepeda e la batalio di Pavón, kom chefo dil kavalrio di Buenos Aires. Pos la lasta batalio, kun la kavalrio, quan lu salvis de dizastro, lu restis en barikado en Pergamino. Kande lu esis vinkonta, la novaji pri la renunco di Urquiza arivis. Lu esis la chefo dil kavalrio, qua eniris aden Rosario. Lu probis konvinkar la prezidanto Bartolomé Mitre por invadar Entre Ríos, ma Mitre rifuzis.

Lor la komenco dil milito en Paraguay, lu esis la komandaro dil kavalrio e partoprenis en preske omna importanta batalii. Lu ecelis en la importanta vinkeso en la batalio di Tuyutí en novembro 1867, ganante la rango di generalo.

## Referi

Biblioteca del oficial, Volumes 666-668, p. 553. Author: Círculo Militar (Buenos Aires, Argentina). Editor: Ferrari, 1974

Bartolomé Mitre (1889). C. Casavalle (ed.). Arengas de Bartolomé Mitre: coleción de discursos parlamentarios, políticos, económicos y literarios, oraciones fúnebres, alocuciones conmemorativas, proclamas y alegatos "in voce" pronunciados desde 1848 hasta 1888. Librería de Mayo. p. 609. Retrieved May 21, 2022.

Nicolas Shumway (March 18, 1993). The Invention of Argentina. University of California Press. p. 218. ISBN 0520082842.

David F. Marley (February 11, 2008). Wars of the Americas: A Chronology of Armed Conflict in the Western Hemisphere, 2nd Edition [2 volumes]: A Chronology of Armed Conflict in the Western Hemisphere. ABC-CLIO. p. 780. ISBN 978-1598841015. Retrieved May 21, 2022.

Daniel Balmaceda (June 1, 2015). Estrellas del pasado (in Spanish). Penguin Random House Grupo Editorial Argentina. ISBN 978-9500752411. Retrieved May 21, 2022.